A sorozatban öngyilkosság látható,
amely felzaklathatja. Saját felelősségére nézze!
Ha ön vagy ismerőse veszélyeztetett,
segítséget talál a www.wannatalkaboutit.com oldalon.
A NETFLIX DOKUMENTUMFILM-SOROZATA
A halál előre elrendeltetett.
Rejtély, mikor, hogyan jön el.
Egy hegyről zuhansz le,
álmodban halsz meg, vízbe fulladsz?
Bárhogyan történik is, a halál mindenkit elér.
Ez Isten akarata.
Még én sem tudom, hogyan ér majd utol a halál.
Végül minden elhomályosul.
1997-ben költöztem ide, mikor nyugdíjba mentem a vasúttól.
Akkor még kevesen laktak itt.
Most érezhető a túlnépesedés.
Ideköltözésemkor ismertem meg őket.
Együtt építkeztünk 1997-ben.
GURCHARAN SINGH SZOMSZÉD
Jól kijöttük szomszédként.
Már csak a romok maradnak.
2018. JÚLIUS 1.
Általában reggel 5 és 5,30 közt nyitották ki a boltot.
Akkor hozta a tejesember a tejet.
Aznap nem nyitottak ki.
7,00 körül kimentem az erkélyre,
valaki kérdezte, hol lehet tejet venni.
Kíváncsi voltam, miért késnek a nyitással.
Egyikük sem vette fel a telefont.
Ez nagyon furcsa volt.
Lementem megnézni, mi történt.
Bekopogtam, és észrevettem, hogy nincs bezárva belülről.
Belöktem az ajtót, és kinyílt.
Ekkor pánikba estem.
Felmentem a lépcsőn…
Anyám idős, nem alszik mélyen.
KULDEEP SINGH SZOMSZÉD
Reggeli sétára indult.
Sikoltozva jött vissza az utcáról.
Még álmos voltam az éjszakai műszak után.
Ebben az állapotban rohantam át hozzájuk.
Két percig álltam ott, azon tűnődtem, valóság-e mindez.
Kértem a fiamat, hozza a telefonomat. Felhívtam a rendőrséget.
Reggel 7,35 körül jött a hívás a burari őrsre,
hogy öngyilkosság történt a körzetemben.
RAJEEV TOMAR RENDŐRFŐNÖK
Ezen a környéken nőttem fel, Sant Nagarban.
Hamarabb voltam a szomszédjuk, mint rendőr.
A feletteseim engem küldtek ki a helyszínre.
Mikor az utcába értem,
férfiakat és nőket láttam,
hisztérikusan zokogva jöttek le a lépcsőn.
Felértem az emeletre…
ahol kilenc ember lógott a mennyezet vasrácsáról.
Egy tizedik hölgy pedig velük szemben.
Az anyjuk a másik szobában az ágy mellett feküdt, a földön.
Hallottam a tetőn megkötött kutyájuk ugatását.
Az, ahogy ott lógtak, a fügefára emlékeztetett,
olyanok voltak, mint a fa lelógó ágai.
Mindegyik ugyanúgy, színes textilen lógott.
BURARI RENDŐRŐRS
Halló, tessék!
Az őrsön vagyok.
Dokumentumfilmet forgatnak az esetemről. Sok a dolgom.
Rendben.
Valami az agyamba vésődött,
és halálomig emlékezni fogok rá.
MANOJ KUMAR AZ ŐRS VEZETŐJE
Kora reggel a rendőrőrsön voltam.
Aznap reggel 5,00-ig járőröztem.
Szóltam a szolgálatosnak, hogy fáradt vagyok, pihennem kell.
Pánikba esve keltett fel. „Uram, ez nagyon fontos!”
Felkeltem.
Rajeev telefonált. Magánkívül volt.
„Mind fel vannak akasztva.”
Megkérdeztem, hányan. Nem tudta megmondani.
Hogy tudná valaki ebben az idegállapotban megszámolni őket?
Azt mondta: „Sorban lógnak.”
Megkértem, hogy zárja le a helyszínt.
„Maradjon ott, megyek!”
Mindenkinek oda kell sietnie!
Még be se csatoltam az övemet, már ugrottam a kocsiba.
Emlékszem, mikor beléptem a tetthelyre.
Mindenki… ott lógott.
Bekötött szemmel, összekötött kézzel.
Tizenkét-tizenhárom évesektől a hatvan-nyolcvanévesekig.
Sosem láttam még ehhez hasonlót, filmen sem.
Szerintem soha senki nem látott ehhez hasonló tetthelyet.
Az a lényeg, hogy volt egy család,
egy semmiben nem különleges…
HIP
…teljesen átlagos család.
Három nemzedék élt egy fedél alatt.
Nagyszülők, szülők, gyerekek.
Egy ilyen nagycsaládban mindenkinek megvan a szerepe,
aminek igyekszik megfelelni.
Tanultak voltak.
ÉRSEBÉSZ, ÍRÓ
A társadalom megbecsült tagjai.
Életük legszebb éveiben.
Ez semmiben nem volt szokványos.
Mindenkinek ez az első kérdése: miért?
Miért történt ez? Mindenki tudni akarja.
És a válasz nem egyszerű. Nagyon összetett.
Nem tudjuk, mi történik a szomszédainkkal.
És semmit nem tudunk arról, ami a környékünkön történik.
De néha jön valami, ami
a legedzettebbet is megrázza.
BARKHA DUTT ÚJSÁGÍRÓ
Az ember megdöbben. „Istenem!”
Ha valaki egy ilyen tömeggyilkosságot akar elkövetni,
ha meg akar ölni 11 embert, ahhoz legalább…
Ha egy áldozatot két ember kényszerít,
akkor legalább 20-30 elkövetőre van szükség.
A tetthely nem utal arra, hogy ekkora felfordulás történt volna.
Az ékszereik még rajtuk voltak. Így semmi nem utalt betörésre.
De ha öngyilkosság történt, miért van kötés a szemükön, a kezükön?
Mi történt pontosan?
Lehet, hogy valaki megmérgezte, majd felakasztotta őket?
Talán holtan akasztották fel őket, hogy öngyilkosságnak tűnjön.
Reggel volt.
FELÜGYELŐHELYETTES
Ötven-hatvan ember már eljött tejet venni.
- A szokásos vevőik. - A szokásos vevőik.
Továbbadták a hírt, így futótűzként terjedt el.
Delhi főminisztere, Shri Arvind Kejriwal
ellátogatott a tetthelyre, hogy felmérje a helyzetet.
ARVIND KEJRIWAL DELHI FŐMINISZTERE
Mi okozta a 11 halálesetet? Gyilkosság vagy öngyilkosság?
A tetthely biztosítása elsődleges fontosságúvá vált.
A teljes őrs úton volt, hogy visszafogja a tömeget.
Elbarikádoztuk a házat.
Lezártuk az utat, az emberek a tetőkre mentek.
Próbálták a tetőről nézni az eseményeket.
Mindenki nagyon kíváncsi volt, mi történt.
Az ablakok, a teraszok megteltek bámészkodókkal.
Ekkor felhívott egy forrásom.
Közölte velem:
„Tizenegy embert találtak holtan egy házban.”
„Megölték őket!”
Egy Delhihez hasonló városban nagy ügy, ha 11 halottat találnak egyszerre.
Miért történt ez? Hogyan? Ki tette? És miért?
Azt mondják, a bűnügyi riportereknek nincsenek érzelmeik,
ahogy a rendőröknek sem,
akik napi szinten foglalkoznak halottakkal, balesetekkel.
Kihalnak belőlük az érzések.
Azt hiszem, ez részben igaz is.
Aznap azonban felkavart, mikor hallottam…
MUKESH SENGAR TUDÓSÍTÓ
…hogy egy családot holtan találtak.
Mert amióta csak bűnügyekkel foglalkozom,
sosem találkoztam ilyen esettel.
Első gondolatom az volt, hogy a hír hamis.
Kétségbeesetten próbáltam több információt szerezni,
de senki nem vette fel a telefont, mert akkora volt az ügy.
Eközben beszéltem a forrásommal a helyi rendőrségnél.
Megerősítette: igaz.
Én írtam először a burari esetről.
Bekötött szemmel.
Öngyilkosság?
Én tártam az ügyet a világ szeme elé.
DÖBBENETES HÍR: 11 AKASZTOTT EMBER
A tweetemet azonnal továbbosztották. Futótűzként terjedt a hír.
Mindenki sietett Burariba, tudósítani.
11 akasztott holttestet találtak egy lakásban Burariban.
Hét nő és négy férfi…
Reggel 8,30-ra minden hírcsatorna a helyszínre ért.
A delhi rendőrségnek még sosem volt ilyen ügye,
ahol 11 holttestet találtak ugyanazon épületben.
Verseny volt az idővel.
Nagy a nyomás, mindenki elsőként akar beszámolni róla.
A tömegben rekedtünk, a rendőrség elzárta az utat.
Hallomásból próbáltuk összerakni a történteket.
Mögöttem látják a vezető rendőrtiszteket,
akik még a helyszínen vannak.
Most idefent vagyunk, megmutatom, mi látszik fentről.
Ekkor kaptunk egy videót,
ami a tetthelyet ábrázolta aznap reggel.
A rendőrség 7,35-7,40 körül ért oda.
Addigra már feltöltötték a videót.
A tömegből vette fel valaki, és azonnal elterjedt.
Az egyik WhatsApp-csoportomban kaptam meg a videót.
Hátborzongató volt.
Borzalmas látvány.
Az egész videó úgy kétperces volt.
Egy rendőr sem látszik rajta.
A tömegből vette fel valaki, és terjedt.
Utasításokat kaptunk, hogy senki
ne adja le a csatornáján,
mert kegyetlen és felkavaró.
Mindenkit megrázott, aki megnézte.
Nem bírtuk elhinni, hogy ilyesmi megtörténhet.
A videó megnézése után nem kellett több megerősítés.
Igazolta, hogy a hír tényleg igaz.
Borzalmas eseményre került sor.
Egy család 11 tagját,
hét nőt és négy férfit
találtak holtan Delhi Burari negyedében.
Egy család 11 tagja halt meg…
Döbbenetes hír Delhiből, Burariból…
Tizenegy holttestet találtak…
…telefonon a delhi rendőrséget…
Tizenegy ember halt meg…
Exkluzív…
Mikor elterjedt a videó és a képek,
a hír rohamosan tűnt egyre komolyabbnak.
PRAMOD SHARMA TUDÓSÍTÓ
A videó alapján úgy tűnt, meggyilkolták őket.
Hogy tehetett volna ilyet 11 ember?
Az emberek nem akarták elhinni. Egyre többen jöttek.
Az ilyen esetekben hatalmas a felelősség.
A riporternek biztosnak kell lennie a dolgában.
A legkisebb hiba is rendőrségi üggyé nőheti ki magát.
Az ehhez hasonló helyzetek felzaklatják az embereket,
és pusztítóvá válhatnak.
Valaki hülyeséget mond, és elszabadul a pokol.
Le kell csillapítanunk őket, vagy zavargás jön.
Antiszociális elemek keresik a szereplési lehetőséget.
A rendőrség hamarosan nyilatkozatot ad ki.
A vezető rendőrtisztek egy órán belül a helyszínre értek.
Egyelőre egy eshetőséget sem zárunk ki.
KÖRZETI MEGBÍZOTT
Minden irányból vizsgáljuk az ügyet.
Eddig annyi történt, hogy elkezdtük gyűjteni a bizonyítékot,
és megérkeztek a törvényszékiek,
hogy bizonyítékot gyűjtsenek.
9,30-ra megérkeztek a törvényszékiek.
Biológia, fizika, kémia.
Fotósok. Mindenkit idehívtunk.
Minden szakértő…
ugyanúgy reagált: „Mi ez?”
„Mi ez?”
Mikor felmentünk a földszintről az emeletre,
megláttuk a holttesteket.
SARVESH SINGH FOTÓS
Az első reakció: „Istenem!”
Nem tudtuk elhinni.
Megrázó volt, kegyetlen.
FIZIKUS SZAKÉRTŐ
Mert idősek és gyerekek is voltak.
Nehéz volt felfogni.
Egy család három nemzedéke lógott ott.
A fotósaink elkezdtek
mindent dokumentálni.
Egy részletről sem akartunk megfeledkezni.
Megjelöltük a holttesteket.
Sorban: egy, kettő, három, négy.
Ez nagyon nehéz feladat volt.
A holttestek ingani kezdtek.
BIOLÓGUS SZAKÉRTŐ
Meg kellett beszélnünk, hogy jelöljük meg őket.
Nem olyan volt, mint egy tipikus tetthely.
Valami furcsa volt.
Kilenc, együtt lógó ember. Öngyilkosnak tűntek, de akkor
miért a dupla csomó? Miért a bekötött szem?
Rejtély.
Miért volt a szárik mellett drót is rajtuk?
Nem mindnek volt megkötve a keze.
A távolabb lógó nőnek a lába
leért a földre.
A nyolcvanéves anya egy másik szobában feküdt holtan.
Miért ebben a pózban?
A kérdés ugyanaz. Öngyilkosság vagy gyilkosság?
A motiváció még nem derült ki. Miért és hogyan történt?
Nem volt búcsúlevél.
Ezét semmit nem hagyhattunk ki.
Nem nyilváníthattuk egyszerűen öngyilkosságnak.
Minden nyomra szükségünk volt.
Észrevettünk szemközt egy biztonsági kamerát.
Odaküldtünk egy csapatot, hogy nézzék meg
az összes felvételt.
Az előző estétől
egészen másnap reggel 7,00-8,00-ig
nézzék végig az utolsó pillanatig, semmit ne ugorjanak át.
Hogy kizárhassuk az idegen behatolót.
Hogy biztosak lehessünk benne: nincs idegenkezűség.
Tömeggyilkosság vagy tömeges öngyilkosság?
Ez a kérdés kínozza
nemcsak Burari utcáinak lakóit,
hanem talán az egész országot.
Ez a házuk.
Pont mellettünk. Gyakran beszélgettünk velük innen.
Mellettük lakunk. Közel álltak hozzánk.
SZOMSZÉD
Kiegyensúlyozott emberek.
Szerető, 11 tagú család voltak.
Nagyszerű szomszédok.
Van egy fiam, aki gyakran járt a lenti boltjukba,
és mind nagyon szerették.
Gyakran kiáltott oda nekik a teraszról.
Nagyon hiányoznak a fiamnak.
Szomszédként nagyon kedveltük egymást.
Eredetileg Tohanából jöttek.
Gazdálkodók voltak ott.
Régebben egy üzletük volt, aztán nyitottak egy másikat.
Vegyesboltjuk volt.
A fiatalabbnak, Lalitnak fűrészáruboltja.
Jól ment nekik.
Nyolc évig dolgoztam Lalittal a fűrészáruboltban.
Sosem láttam, hogy vitatkoztak volna.
ALKALMAZOTT
Sem otthon, sem házon kívül, egyikük se emelte fel a hangját.
Vallásosak voltak, naponta kétszer mentek templomba.
Nagylelkűek voltak.
Ha elfelejtettem ebédet hozni, adtak.
Családtagként bántak velem.
Mikor ideköltöztünk, egy család lettünk.
Egy volt az örömünk, a bánatunk.
Együtt jártunk társaságba.
A saját családunk a szülőfalunkban maradt,
így a városban a szomszédaink lettek a családunk.
A nagyobbik fiam kicsit volt idősebb az ő fiaiknál.
Jó barátok lettek.
Este tizenegyig kint játszottak.
Sülve-főve együtt.
Mindig tisztelettel köszöntöttek, a lábamat érintve.
Mindig azt kívántam, bár ilyenek lennének a gyerekeim.
Mindhárom nálunk tanuló gyerekük intelligens volt.
VINOD MUDGAL KÜLÖNTANÁR
Neetut személyesen is tanítottam.
Bátor volt, ami a szívén, az a száján.
Intelligens lány, jól tanult.
Bátrak és értelmesek voltak.
Erős, félelmet nem ismerő egyéniségek.
Mindig is Bhatia családként ismertem őket.
Narayani Devi lánykori neve Bhatia.
Narayani néni mindenkihez kedves volt.
Szeretettel fogadta a látogatóit.
A menyei, Savita és Tina is nagyon kedvesek voltak.
Nem csak ők, de az egész család igen segítőkész volt.
Mindig tudtunk számítani rájuk.
Még a gyerekeinket is rájuk bíztuk, ha elutaztunk.
AMRIK SINGH SZOMSZÉD
A bevásárlónegyedbeli gurdvárában voltam, mikor hívott.
Azt mondta: „Gyere gyorsan!
Tragédia történt Bhupiéknál.”
Első gondolatom az volt,
hogy betörés lehet, mert Priyanka az esküvőjére készült.
Hogy ölhette meg magát egyszerre három nemzedék?
És 11 embert megölni elképzelhetetlen.
Mivel az egész család meghalt,
mind a 11-en,
és nem voltak szemtanúk,
senkitől nem tudhattuk meg, mi történt.
Egyedül a kutyájuk maradt életben.
A tévében láttam a hírt.
Egy 11 tagú családot felakasztva találtak.
Meglepett, hogy folyton mutattak egy kutyát,
és senkit nem érdekelt.
ÁLLATVÉDŐ
Mindenről beszéltek, csak róla nem.
Minden hírcsatorna mutatta a kutyát.
Arra gondoltam, meg kell mentenem.
Nyilvánvalóan nagy sokk érte, szenved és gyötri a tűző nap.
Ugyanahhoz a rácshoz volt kötve, amelyiken a családot felakasztva találták.
Nyilvánvalóan tanúja volt az egésznek, és nem tudta megakadályozni.
Mert nem tud beszélni.
Mikor odaértünk, a rendőrök felkísértek.
Tommy nagyon agresszív volt.
Nem tudtuk engedelmességre bírni.
Kellett valaki, aki befogja.
Tommy volt a család tizenkettedik tagja.
Ha nem kötötték volna meg odafent,
akkor a család most élhetne.
Ott van.
Hadd mutassam meg!
Megérkezett egy családtag.
- Mint látják… - Félre az útból!
Nézzék…
Ne feltűnősködjenek!
Engedjék át!
Mint látják, itt egy családtag.
Mind meghaltak!
Ne csinálja ezt!
Istenfélő emberek voltak. Ne találgasson!
Nyugalom!
Nagyszerű emberek voltak!
Elsőként a nővér érkezett meg Panipatból. Sujata.
Vigyáznunk kellett, el ne ájuljon a sokktól.
Először mindent elmondtunk neki, majd vigasztalni kezdtük.
Azt mondtuk: „Élet és halál Isten kezében van.
Borzalmas dolog történt.
Sem ön, sem én nem változtathatunk rajta.”
Úgy tudjuk, egyszerű, vallásos emberek voltak.
Igen. A szomszédok is megmondhatják.
GYÁSZOLÓ TESTVÉR
Mind nagyszerű emberek voltak.
A családot lesújtotta a gyász.
Nem tudnak beszélni.
És csak remélhetjük,
hogy az alapos nyomozás
megadja a válaszokat a szenvedő családnak.
Bátyám értesített,
hogy valami borzalmas történt a családunkkal.
Kérdeztem: „Mi történt?”
Azt mondta, mindannyian meghaltak.
Nem hittem el, amit hallok.
Bekapcsoltam a tévét, és láttam a megdöbbentő hírt.
SAVITA BÁTYJA
Gyötrelmes érzés volt.
SAVITA UNOKAFIVÉRE
Nem hittük el.
De aztán láttuk a házat a hírekben.
Ez megerősítette, hogy a mi családunk.
A húgunk családja.
Így tudtuk meg.
Mindig sokat dolgozott, a természetéből fakadt.
A család volt neki az első. Ő tartotta össze a családot.
Egyedülállóan, önzetlenül szerette a családját.
Soha senkitől nem kért semmit.
SAVITA UNOKAÖCCSE
Elmentünk Rawatbhatába,
találkoztunk Bhuvneshsel, megbeszéltünk az esküvőt.
Három hónap jegyesség után összeházasodtak.
Egyszerű, becsületes életet éltek.
Viták és nézeteltérések nélkül.
Miért történt ez, hogyan? Nem tudjuk.
SAVITA NAGYNÉNJE
Fogalmunk sincs.
A férfiak elmentek aznap este. A nők maradtak itt.
SAVITA SÓGORNŐJE
Iszonyatos fájdalom
és mély üresség van a szívünkben.
Sosem fogja betölteni semmi.
Elveszítettük szerető húgunkat,
leányunkat,
egy kedves vőt,
unokahúgainkat, unokaöcsénket.
A jövendő nemzedékek sem lesznek képesek betölteni ezt az űrt.
Épp aznap beszéltem Tinával.
A történtek előtti este hívott.
Lalittal is beszéltem.
Öt percet beszéltünk.
TINA BÁTYJA
„Mi jól vagyunk. Veletek mi újság? Itt minden rendben.
Reggel beszélünk.”
Ha egy lány férjhez megy, a bátyja, a szülei, az egész család
aggódik, milyen élete lesz az új otthonában.
És remélik, hogy boldog.
A családomnak és nekem azonban
nem volt okunk aggódni Tináért.
Ritkán látni ilyen tökéletesen összeillő párt.
Mindig teljesítették, amit a másik kért.
A köztük lévő összhang túl szép volt, hogy igaz legyen.
Ők Lalit és Tina.
Esküvői képek.
„Egymásnak teremtve.”
Borzalmas látni, hogy anyámnak ezt kell átélnie.
SUBHADRA KUNWAR TINA SÓGORNŐJE
A világban jó és gonosz is létezik. Egyenlő mértékben.
TINA UNOKAHÚGA
Nem tudom, mi az igaz, és mi a hazugság.
TINA ÉDESANYJA
Friss hírek az ország fővárosából!
A Burariban meghalt család rokonai megszólaltak.
„Hogy lehet, hogy egy család
a lányuknak rendezett ünnepség után 14 nappal öngyilkos…”
Öngyilkosság történt.
A második lány, Sujata, elutasítja ezt,
és azt állítja, gyilkosság történt.
Hazugságokat terjesztenek a családomról.
Mind hazugság, kitaláció.
Panipatban élő nővérük, Sujata érkezésével
a helyzet csak rosszabb lett.
Tiltakoztak az öngyilkosságként ábrázolás ellen.
- Ön szerint mi történt? - Valaki megölte őket.
A rendőrség el akarja titkolni az igazságot.
Valamit titkolnak, hogy fedezzék magukat.
Egy rokon sem hajlandó elfogadni,
hogy tömeges öngyilkosság történt.
A legidősebb fiú, Dinesh Rádzsasztánban élt.
Ő ezt mondta:
A családom bátor volt, így ezt nem hiszem el.
GYÁSZOLÓ TESTVÉR
A gyerekek és a bátyáim bátrak voltak.
Nem hiszem, hogy ilyesmit tettek volna.
Nem voltak gyengék.
Fogalmuk sem volt a helyzet valóságáról,
és ők sem tudták elmondani, mi történt.
Ragaszkodtak hozzá, hogy gyilkosság történt.
Egyre terjedt a hír, minket pedig hazugsággal vádoltak.
„Azt jelentik, amit a rendőrség akar.”
Igazságot akarunk!
Igazságot a meghalt családnak!
Igazságot követelünk nekik!
- Éljen a Karni Sena! - Éljen!
Jelszavakat kezdtek kántálni.
Azt kiáltották: gyilkosság, és a rendőröket vádolták.
A közösségük pár tagja, nincs értelme megnevezni őket,
de van egy szervezetük,
megérkeztek a tetthelyre.
Ez hazugság!
El akarják tussolni, hogy ők a bűnösök!
A rendőrség nem felel a kormánynak se,
nemhogy ennek a családnak.
A család nincs egyedül! A Karni Sena mellettük áll.
A Karni Sena odaért a tetthelyre,
és kijelentette, hogy a család,
legalábbis pár tagja, a rokonuk volt.
A rádzsasztáni Csitorgarhból jöttek.
Fenyegettek, hogy felforgatják
a várost és az országot az igazságért.
Mindent megteszünk, hogy igazságot szolgáltassunk a családunknak Delhiben!
Egy ilyen zavaros esetben általában az történik,
hogy elsőnek a rendőrséget vádolják meg.
A tömeg kezdett kezelhetetlenné válni.
Felkészültünk, hátha rosszabb lesz.
Ez Delhi. Uralnunk kell a helyzetet.
Ha azt hiszik, megfélemlíthetik a rendőrséget, tévednek.
A rendőrség le akarja zárni az ügyet!
Követeljük a szövetségiek vizsgálatát! Gyilkosságként kezeljék!
Kérdeztük, mi a követelésük.
Gyilkosságként kezeljük.
Nem hisszük, hogy az lenne, de megtettük.
Nyomozunk. Minden részletnek utánajárunk.
Itt a helyszíni jegyzőkönyv.
Ebben részletesen elmagyarázunk mindent.
A jegyzőkönyv felvétele nem a nyomozás vége,
hanem csak a kezdete.
JEGYZŐKÖNYV
Legfrissebb hírünk a többszörös burai halálesetről…
Gyilkosságként jegyzőkönyvezték.
Egy nappal azután, hogy egy 11 tagú családot
rejtélyes körülmények közt holtan találtak…
Az emberek néha azt hiszik,
a helyi rendőrség csak eltussolná az ügyet.
De ha megérkeznek a bűnügyi nyomozók, őket hatékonynak tartják,
az ügy jó kezekbe kerül,
és alapos nyomozás zajlik majd.
A bűnügyesek kezelik az érzékeny ügyeket.
HELYETTES RENDŐRBIZTOS
Minden bűncselekménynél ott a mens rea.
Kell hozzá a bűnös tudat, bűnös cselekmény,
és kell lennie indítéknak.
Miért kellett meghalniuk? Ki ölte meg őket, és miért?
A bűnügytől én értem elsőnek a tetthelyre.
Nem sokk, hanem kíváncsiság töltött el,
mert korábban is foglalkoztam többes gyilkossággal.
Első gondolatom az volt,
lehet, hogy a gyilkosság után akasztották fel őket.
Kezdtem hívni a csapatomat.
Kifejezetten Satishot kértem.
Nem csak az egyik legjobb, hanem a legjobb nyomozóm.
A rendőröket a filmek néha pozitív szereplőnek mutatják,
néha negatívnak.
Örülünk, ha pozitívan ábrázolnak.
Szívünk-lelkünk beleadjuk az elkövető elfogásába.
Örülünk, ha sikerül megoldani az ügyet.
Mikor beléptem abba a házba Burariban,
a látvány, ami fogadott, mikor felmentem a lépcsőn…
SATISH KUMAR NYOMOZÓ
Sosem felejtem el.
Lesújtott. Rosszul lettem.
Minden szögből vizsgáltuk a helyzetet.
Egyesével akartuk kizárni az elméleteket.
Szisztematikusan átkutattuk a házat.
Semmit nem forgattak fel, nem volt nyoma betörésnek.
A hűtőszekrényben tej volt,
láttuk, hogy ételt is fogyasztottak.
Ha gyilkosság történt volna, látnánk a dulakodás nyomát.
Olyan volt, mintha békében lógtak volna ott.
Az első és második szint között ott volt ez a rács.
Le volt fedve.
Kíváncsi voltam, mozgatható-e. Nagyon könnyű volt.
Üveggyapotból és fából készült.
A csomók egyforma távolságban voltak egymástól.
Mint egy Rubik-kocka.
Ezt nehéz lett volna megrendezni.
A nyomozás további elméleteket vetett fel,
amelyeket ki kellett zárnunk.
Bhuvnesh, „Bhupi” ki akart szabadulni.
Az egyik keze kiszabadult, látszott a küzdelem nyoma.
A gyerekek nem tudtak volna, meg volt kötve a lábuk.
A kezüket hátrakötötték.
Telefonzsinórral kötötték meg őket.
Nem tudtak volna kiszabadulni.
A szájukat és a szemüket leragasztották.
Fülükbe vattát tömtek.
Az anyjuk…
…őt az ágy mellett találták meg.
A teste féloldalasan feküdt.
A nyakában sál volt, mint mindenki másnak.
Volt ott egy öv is.
A nyaka egyik oldalán nyomok.
A törvényszékiek is észrevették.
Ugyanolyan szélesek, mint az öv, de csak az egyik oldalon.
Akasztásnál általában V alakot mutatnak a nyomok.
Mindenesetre gyanús volt.
A testeket óvatosan levették és megszámozták.
Zsákba helyeztük és a hullaházba szállítottuk őket.
Mindezt úgy csináltuk, hogy odakint káosz volt.
Ötezer ember volt kint. Rengetegen kamerával ólálkodtak ott.
Tizenegy mentőautót hívtunk.
Minden testet ketten vittek ki,
egyikük beült a sofőr mellé, biztosítani az utat.
Két mentő tolatva érkezett,
mert nem volt hely megfordulni.
Közvetlen a lépcső elé parkoltak.
Míg leeresztettük a testeket,
gondoskodtunk róla, hogy a kötél megmaradjon.
Mindenkit zárható zsákba helyeztünk.
Fájdalmas volt nézni. Nem tehettem róla, felkavart.
Hogy történhetett ilyesmi?
Hogy akaszthattak fel gyerekeket?
Akkor is ezt mondtam, most is.
Senki más nem mert a holttestekhez nyúlni.
A kollégáim és én hoztuk le
mind a 11-et, egyenként.
Hatalmas feladat volt.
Mikor egy mentőautó elment, odafért a következő.
Minden irányból fedeztük.
Kétfős csoportokban csináltuk.
Két órába telt csak a holttestek elszállítása.
Óvatosan, egyenként kellett levinni őket.
Élőben közvetítették.
A konvoj haladását is követték.
Eleinte a tetthelyről távozók biztosak voltak benne,
hogy gyilkosság történt.
Sok rendőr, aki járt bent, ugyanígy vélekedett.
Azért gondolták így,
mert mindenkinek meg volt kötve a keze,
be volt tömve a szája, telefonzsinórral voltak megkötve.
Mindez gyilkosságra utalt.
Hogy tehetett volna 11 ember saját magával ilyesmit?
Miért tettek volna ilyet?
Nyilvánvaló volt, hogy valami különös történt.
Rábukkantunk egy előző esti szertartás nyomaira.
Volt valami különös a tetthelyen.
Ahogy haladt a nyomozás, új tényekre derült fény.
A kamera felvétele fordulópontot jelentett.
A kamera a ház külsejét mutatta.
Mind együtt néztük meg.
Képkockánként, hogy semmiről ne maradjunk le.
2018. június 28-án
Tina, Lalit felesége
négy kisszéket vett a fiával.
Június 30-án este, mikor az eseményre sor került,
21,40-kor
Tina, Lalit felesége
és egy másik lány újonnan vett székeket visz.
22,29-kor
Lalit fia kinyitja a fűrészáruboltot,
és kihoz egy köteg drótot, majd az emeletre viszi.
Kiderült, hogy az akasztáshoz használt szárikat és sálakat
a piacon vették.
Az aznap esti felvételen
a családtagok jövés-menése látszott.
Ezután senki nem lépett be a házba.
Ez bizonyította, hogy kívülállónak nem volt köze az ügyhöz.
Így az lett a kérdés:
„Közülük valaki a gyilkos?”
A feliratot fordította: Dranka Anita